U tvojim očima

**U tvojim očima** jest šesti studijski album sarajevske pop-rok grupe Crvena jabuka, kojeg je objavila zagrebačka izdavačka kuća Jugoton 17. januara 1996. Kao i prethodni album, i ovaj je snimljen u studiju Rockoko vlasnika Želimira Babogredca u mjestu Bošnjaci kod Vinkovaca. Muziku i tekstove za većinu pjesama napisali su Zlatan Fazlić (*"Ne govori više"*, ''"Kad ćeš mi doć'?"*, *"Vraćam se tebi, seko"*,
*"Sad je srce stijene"*, *"Mahala"*)  
i Saša Lošić (*"Stari moj"*, *"Iza prozoa"*, *"Sjećanja"* i tekst u *Bijeli božić"*). Ovo je prvi njihov album snimljen bez gitariste Zlatka Arslanagića, kojeg su uspješno zamijenili Mario Vukušić i multiinstrumentalist Nikša Bratoš koji je svojim muziciranjem dao doprinos kvalitetu pjesama. Zanimljivost je da je ovo prvi album Crvene jabuke na čijem omotu nije korišten njihov standardni logo s crvenom jabukom.  
Prva pjesma *"Ne govori više"*, odsvirana je u življem plesnom ritmu s istaknutim klavijaturama Zlatka Volarevića i električnom gitarom Bratoša. Naredna pjesma je balada *"Kad ćeš mi doć'?"* sa zanimljivim uvodom Bratoša na akustičnoj gitari s diskretnim primjesama bosanskohercegovačke narodne muzike, za kojom slijedi melodijski motiv Maria Vukušića na električnoj gitari. Ova pjesma veoma je pogodna za koncertne izvedbe Crvene jabuke. 
*"Sanjam te"* je stara pjesma Dražena Ričla sa uvodom u bluz maniru, koja nije bila uvrštena na njihovom drugom albumu. Naredna pjesma je *"Vračam se tebi, seko"* koju je Dražen Žerić otpjevao u duetu sa istarskim pjevačem Alenom Vitasovićem.  
A-stranu na albumu zatvaraju dvije balade *"Stari moj"* i *"Sad je srce stijena"*.
B-stranu otvaraju dvije plesne pjesme *"Iza prozora"* i obrada hita sarajevske pop-rok grupe COD *"Deni"* s njihovog albuma *"Bijeli bagremi"*. Za njom slijede dvije balade *"Sjećanja"* i *"Kao da sanjam"*, za potonju muziku je komponirao Aleksandar Popov, na tekst Jasminka Šetke. Album zatvaraju tri balade *"Radio"* (muzika Faruk Buljubašić, tekst Tihomir Preradović), *"Mahala"* (autorsko djelo Zlatana Fazlića), i obrada tradicionalne božične pjesme *"Bijeli božić"* koju je Dražen Žerić otpjevao u duetu sa Sašom Lošićem. Za ovu završnu pjesmu, za koju je dobar tekst o okupljanju "sarajevske raje" napisao Lošić, snimljen je video spot kao i istoimena promotivna singl ploča. 

Album *"U tvojim očima"'' još je jedno kvalitetno muzičko izdanje grupe Crvena jabuka, koje predstavlja dobar primjer saradnje sarajevskih, istarskih i zagrebačkih muzičara. Kvalitetu albuma doprinos su dali navedeni gostujući muzičari, kompozitori i tekstopisci, kao i prateći pjevači.
Fotografiju je uradio Roko Paparazzo, a dizajn za omot Davor Papić. Producent je bio Nikša Bratoš, koji je zajedno sa Goranom Martincem bio i snimatelj. 

## Spisak pjesama 
## Članovi grupe 
* Dražen Žerić - Žera, vokal
* Mario Vukušić - akustična i električna gitara
* Nikša Bratoš, akustična i električna gitara
* Darko Jelčić - Cunja, bubnjevi
* Zlatko Volarević - klavijature
* Danijel Lastrić - klavijature
* Krešimir Kaštelan - bas-gitara

### Ostali 
* Erliha Hadžović - prateći vokal
* Ivan Mikulić - prateći vokal
* Neven Mijač - usna harmonika
* Mustafa Softić - snimatelj i prateći vokal
* Ivana Husar - prateći vokal
* Marija Husar - prateći vokal

## Reference 
Kategorija:Albumi Crvene jabuke
Kategorija:Albumi iz 1996.
Kategorija:Albumi u izdanju Croatia Recordsa